cyanic-selkie/wikianc huggingface dataset:
ყვარლის მეექვსე ეკლესია
ყვარლის მეექვსე ეკლესია — არქიტექტურული ძეგლი, მდებარეობს ქალაქ ყვარლის აღმოსავლეთით, 3,5 კილომეტრზე. ნასოფლარ ყორეანის ტერიტორიაზე. თარიღდება განვითარებული შუა საუკუნეებით. ეკლესია დარბაზულია, ნაგები ყოფილა ნატეხი ქვით. ძლიერ დაზიანებულია: ჩამონგრეულია გადახურვა, კედლები სხვადასხვა სიმაღლეზეა შემორჩენილი. ინტერიერი ამოვსებულია მიწითა და ჩამონაშალი ქვით. აღმოსავლეთით ნახევარწრიული აფსიდია, რომლის ღერძზე ვიწრო თაღოვანი სარკმელია გაჭრილი. სარკმლის გვერდებზე აფსიდის კედელი განგრეულია. აფსიდის ჩრდილოეთ გვერდის შემორჩენილ ნაწილში მცირე ოთხკუთხა ნიშაა. სამხრეთ კედელში შემორჩენილია შესასვლელის აღმოსავლეთ წირთხლის ნაწილი. ჩრდილოეთ კედელში კი, ორი ფართო გასასვლელის კვალი. ეკლესიას სამხრეთიდან და დასავლეთიდან მინაშენები ეკვროდა, რომელთაგანაც კედლების მცირე ნაწილებიღაა შემორჩენილი.
ლიტერატურა
კატეგორია:ყვარლის მუნიციპალიტეტის ტაძრები
ტარკი (კოლუმბია)
ტარკი (Tarqui) — ქალაქი და მუნიციპალიტეტი კოლუმბიაში, უილის დეპარტამენტში.
2005 წლის მონაცემებით, მოსახლეობა 15 921 ადამიანს შეადგენდა. ფართობი 347 კმ²-ია.
იხილეთ აგრეთვე
კატეგორია:უილის დეპარტამენტის მუნიციპალიტეტები და ქალაქები
გერმერსჰაიმის რაიონი
გერმერსჰაიმის რაიონი (Landkreis Germersheim) — რაიონი გერმანიაში. რაიონის ცენტრი — ქალაქი გერმერსჰაიმი. რაიონი შედის რაინლანდ-პფალცის ფედერალურ მხარეში. იკავებს 463,26 კვ. კმ. ფართობს. მოსახლეობა შეადგენს 125 231 ადამიანს. მოსახლეობის სიმჭიდროვე — 270 ადამიანი/კვ.კმ-ზე. რაიონის ოფიციალური კოდი — 07 3 34.
კორტენულ-ნოუ
კორტენილ-ნოუ (Cortenul Nou) — სოფელი მოლდოვაში, ტარაკლიის რაიონში. მდებარეობს ზღვის დონიდან 31 მეტრზე. 2004 წლის მონაცემებით, მოსახლეობა 222 ადამიანს შეადგენდა.
კრწანისისხევი
კრწანისისხევი (ტაბახმელისხევი, დუქნისხევი ) — მდინარე თბილისის სამხრეთ ნაწილში, მტკვრის მარჯვენა შენაკადი. სათავეს იღებს თელეთის ქედის ჩრდილოეთ კალთაზე, ზღვის დონიდან 1025 მ-ის სიმაღლეზე, სოფელ ტაბახმელასთან. სიგრძე — 8,5 კმ. ჩაჭრილია შუაეოცენურ ვულკანოგენურ ქანებში და კრწანისის ვაკემდე კანიონისებრი ხეობა აქვს. მდინარე მოხსენიებულია ვახუშტი ბატონიშვილის ნაშრომში „აღწერა სამეფოსა საქართველოსა“.
დაბახანის ქუჩა
ლიტერატურა
დ
კორტენულ-ნოუ
რესურსები ინტერნეტში
კატეგორია:ტარაკლიის რაიონის სოფლები
კრწანისისხევი
სქოლიო
კატეგორია:თბილისის მდინარეები კატეგორია:მტკვრის შენაკადები
ზოლიანი დელფინი
ზოლიანი დელფინი (Stenella coeruleoalba) — ძუძუმწოვარი ცხოველი დელფინისებრთა ოჯახისა. ზოლიანი დელფინი კარგადაა შესწავლილი და მთელი მსოფლიოს მასშტაბით ზომიერი სარტყლებისა და ტროპიკების წყლებში ბინადრობს. მიეკუთვნება ოკეანის დელფინებს.
ტაქსონომია
ზოლიანი დელფინი Stenella-ს გვარის 5 სახეობას შორის ერთ-ერთია. ბოლო კვლევების თანახმად (LeDuc et al. (1999)), Stenella-ს გვარი ბუნებრივი ჯგუფი არ არის. ამ კვლევის მიხედვით, ზოლიანი დელფინის ყველაზე ახლობელი სახელობებია: კლიმინის დელფინი, ჩვეულებრივი დელფინები, ატლანტიკური ლაქებიანი დელფინი და ინდო-წყნაროკეანური ბოთლცხვირა დელფინი, რომელიც თავდაპირველად ბოთლცხვირა დელფინის სუბსახეობად მიიჩნეოდა. ზოლიანი დელფინი პირველად 1833 წელს ფრანც მეიენმა აღწერა.
აღწერა
ამ გვარის სხვა დელფინების მსგავსად ზოლიანი დელფინები დიდ ჯგუფებად ცხოვრობენ, რომელთა რაოდენობაც ათასამდე ინდივიდს მოიცავს. ხმელთაშუაზღვისპირეთსა და ატლანტის ოკეანეში უფრო მცირე ჯგუფებიც იქმნება. ზოლიანი დელფინები ჩვეულებრივ დელფინებთან ერთადაც ცხოვრობენ. ზოლიან დელფინი აკრობატია - ხშირად ხტება წყლის ზედაპირზე. იკვებება ღია წყლის პატარა თევზებითა და კალმარებით.
პოპულაცია და გავრცელება
ზოლიანი დელფინი ზომიერ და ტროპიკულ სარტყლებში სანაპიროსგან მოშორებით ბინადრობს. უხვად ბინადრობს ჩრდილოეთისა და სამხრეთ ატლანტიკურ ოკეანეებში, ხმელთაშუა ზღვაში (მათშორის მარმარილოს ზღვაში) და მექსიკის ყურეში, ინდოეთის ოკეანესა და წყნარ ოკეანეში. უხეშად რომ ვთქვათ, ზოლიანი დელფინები ჩრდ. მეორმოცე პარალელიდან სამხრეთით 30-ე პარალელამდე ბინადრობენ. ბინადრობენ 10-დან 26°C-მდე ტემპერატურის წყლებში, საშუალოდ 18-22°C ტემპერატურის წყლებში. წყნარი ოკეანის დასავლეთ ნაწილში, სადაც აღნიშნული სახეობები კარგად შეისწავლება, გამორჩეული მიგრაციული ნიმუშები ფიქსირდება. სხვა სივრცეებში მსგავსი ნიმუშები არ გვხვდება. ზოლიანი დელფინების მთლიანი პოპულაცია ორ მილიონს აღემატება. 2017 წელს ზოლიანი დელფინი ყველაზე სამხრეთით ახალი ზელანდიის სამხრეთით, დანიდინთან შენიშნეს.
კვება
ზრდასრული ზოლიანი დელფინები თევზებით, კალმარებით, რვაფეხებით, პლანქტონებითა და სხვა კიბოსნაირებით იკვებება. ხმელთაშუაზღვისპირეთის ზოლიანი დელფინები ძირითადად თავფეხიანებით იკვებებიან, ხოლო ჩრდილო-აღმოსავლეთ ატლანტიკის ზოლიანი დელფინები თევზებით ხშირად კი ვირთევზებით. საკვების მოსაპოვებლად 700 მეტრის სიღმეზე ჩასვლა შეუძლიათ.
სქოლიო
კატეგორია:ოკეანის დელფინები კატეგორია:1833 წელს აღწერილი ძუძუმწოვრები კატეგორია:ირანის ფაუნა
ქრისტიანა ნიუსლაინ-ფოლჰარდი
ქრისტიანა ნიუსლაინ-ფოლჰარდი (Christiane Nüsslein-Volhard; დ. 20 ოქტომბერი, 1942, მაგდებურგი, გერმანია) — გერმანელი მეცნიერი განვითარების ბიოლოგიის დარგში, გენეტიკოსი. ემბრიონული განვითარების ადრეული სტადიების გენეტიკური კონტროლის სფეროში აღმოჩენებისათვის 1995 წელს ერიკ ვიშაუსთან და ედვარდ ლიუისთან ერთად მიიღო ნობელის პრემია ფიზიოლოგიის ან მედიცინის დარგში.
ბიოგრაფია
ქრისტიანა ნიუსლაინ-ფოლჰარდი დაიბადა გერმანიის ქალაქ მაგდებურგში 1942 წელს. მამამისი იყო არქიტექტორი და მისი მრავალწევრიან ოჯახში იყო ხელოვნებითა და მუსიკით დაინტერესება. 12 წლის ასაკში ქრისტიანას უკვე არჩეული ჰქონდა ბიოლოგის კარიერა. 1968 წელს დაამთავრა თიუბინგენის ებერჰარდ-კარლის უნივერსიტეტი, სადაც ბიოქიმიას სწავლობდა. 1973 იქვე დაასრულა დოქტურანტურა გენეტიკაში. ბაზელსა და ფრაიბურგში სტაჟირების შემდეგ, 1978 წლიდან ერიკ ვიშაუსთან ერთად მუშაობდა ჰაიდელბერგში, ევროპული მოლეკულური ბიოლოგიის ლაბორატორიაში. 1981 დაბრუნდა თიუბინგენში, სადაც იყო მაქს-პლანკის განვითარების ბიოლოგიის ინსტიტუტის დირექტორი 1985 წლიდან 2015 წლამდე.
ჰაიდელბერგში ნიუსლაინ-ფოლჰარდი და ვიშაუსი წელიწადზე მეტხანს მუშაობდნენ დროზოფილას ტიპის ბუზების 40 ათასი ოჯახის წარმომადგენლის შეჯვარებაზე და იკვლევდნენ მათ გენეტიკას. ცდისა და შეცდომის მეთოდის გამოყენებით მათ დაადგინეს, რომ ბუზის 20 ათასი გენიდან დაახლოებით 5000 იყო მნიშვნელოვანი და 140 იყო აუცილებელი ადრეული განვითარებისთვის. მათ ბუზის ემბრიონული განვითარების საჭიროებისთვის გამოყვეს სამი გენეტიკური კატეგორია: ე.წ. gap-გენები, რომელიც პასუხისმგებელი იყო სხეულის ფორმირებაზე თავი-კუდის ღერძზე; pair-rule-გენები, რომლებიც განსაზღვრავდა სხეულის სეგმენტურობას; და სეგმენტური პოლარობის (segment-polarity) გენები, რომლებიც აკონტროლებდა თითოეულ სეგმენტში სტრუქტურების განმეორებადობას. 1990-იანი წლების დასაწყისში ნიუსლაინ-ფოლჰარდმა დაიწყო თევზ დანიო-რერიოს განვითარების მაკონტროლებელი გენების კვლევა. კობრისებრთა ოჯახის ეს თევზი განვითარების ბიოლოგიაში იდეალური ექსპერიმენტული მოდელია, ვინაიდან სწრაფად მრავლდება, ახლოს დგას სხვა ხერხემლიანებთან, ხოლო მისი ემბრიონი გამჭვირვალეა. ნიუსლაინ-ფოლჰარდი იკვლევდა თევზის ემბრიონებში უჯრედების მიგრაციას მათი თავდაპირველი ადგილსამყოფელიდან დანიშნულების საბოლოო ადგილამდე. ამ კვლევებმა ნათელი მოჰფინა ადამიანის განვითარებასა და ნორმალური ფიზოლოგიური პროცესების რეგულირებაში მონაწილე გენების და უჯრედული ფაქტორების როლს.
სქოლიო
კატეგორია:დაბადებული 1942 კატეგორია:დაბადებული 20 ოქტომბერი კატეგორია:გერმანელი ნობელის პრემიის ლაურეატები კატეგორია:გერმანელი ბიოლოგები
ვინეტარია-ლუი-ბუტიანუ
ვინეტარია-ლუი-ბუტიანუ (Vânătarea lui Buteanu) — მწვერვალი რუმინეთში. ადმინისტრაციულად მოქცეულია არჯეშის ჟუდეცის ტერიტორიაზე. სიმაღლით რუმინეთის რიგით მეცხრე და ფეგერაშის მასივის რიგით მეხუთე მწვერვალი. მდებარეობს რუმინეთის ცენტრალურ ნაწილში, სამხრეთ კარპატებში, ფეგერაშის მასივზე. სიმაღლე 2507 მ.
რესურსები ინტერნეტში
კატეგორია:რუმინეთის მთები
ტელიო (უილა)
2005 წლის მონაცემებით, მოსახლეობა 13.447 ადამიანს შეადგენდა. ფართობი 557.19 კმ²-ია.
რესურსები ინტერნეტში
კატეგორია:უილის დეპარტამენტის მუნიციპალიტეტები და ქალაქები
კონდეს პრინცესა
კონდეს პრინცესა (Princess de Condé) — არისტოკრატიული წოდება XVI-XIX საუკუნეების საფრანგეთში, რომელსაც ფლობდნენ კონდეს პრინცების მეუღლეები. წოდება პირველად მიეცა საფრანგეთის მეფე ანრი IV-ის ბიძას, ლუი I-ს, რომლის შემდეგაც მის შთამომავლებს ეს წოდება მემკვიდრეობით გადაეცემოდათ.
იხილეთ აგრეთვე
კატეგორია:საფრანგეთის ისტორია კატეგორია:არისტოკრატიული წოდებები კატეგორია:კონდეს პრინცესები
ტეტიშერი
ტეტიშერი — ძველი ეგვიპტის დედოფალი. ტაა I-ის მეუღლე, ტაა II-ის დედა და კამოსისა და იაჰმეს I-ის ბებია.
ტეტიშერი ზოგადად მცირე აღნაგობის ქალია, წინ წამოსული კბილებით. ეს დამახასიათებელი თვისება აქვს ყველა მის დინასტიის შთამომავლებს. ტეტიშერი ატარებდა ტიტულს „მეფის მთავარი ცოლი“. მისი შვილები ტაა II და გოგო იახოტეპი გახდნენ XVIII დინასტიის პირველი მმართველის. იაჰმეს I-ის მშობლები. ტეტიშერის შვილიშვილმა ბრძანა დაედგათ მისი სტელა რომელზეც წარწერა იყო:
ლიტერატურა
კატეგორია:ძველი ეგვიპტის დედოფლები
ყვარლის მესამე ეკლესია
ყვარლის მესამე ეკლესია — არქიტექტურული ძეგლი დგას ყვარლის მუნიციპალიტეტში. ქალლაქის სამხრეთ-აღმოსავლეთით. თარიღდება ადრინდელი შუა საუკუნეებით. ძეგლი სამ ეკლესიიანი ბაზილიკაა. ნაგებია რიყის ქვითა და კირის დუღაბით. ძლიერ დაზიანებულია: ჩამონგრეულია მთავარი ეკლესიის კამაროვანი გადახურვა, კონქი და კედლების საპირე წყობის დიდი ნაწილი. დანგრეულია დასავლეთ კედლის სამხრეთ ნახევარი. განგრეულია აფსიდის კედელი, მთლიანადაა დანგრეული სამკვეთლო. ინტერიერი ამოვსებულია მიწითა და ჩამონაშალი ქვებით. შუა ეკლესიის აღმოსავლეთით, ნახევარწრიული აფსიდითაა დასრულებული. ჩრდილოეთ ეკლესია უაფსიდოა. აღმოსავლეთიდან მას ეკვრის განცალკევებული სათავსი სამკვეთლოსათვის, რომელიც მთავარ ეკლესიას თაღოვანი კირით უკავშირდება. სამხრეთ ეკლესიის და სამკვეთლოს გეგმა, გათხრა-გაუფთავების გარეშე არ დგინდება.
ლიტერატურა
კატეგორია:ყვარლის მუნიციპალიტეტის ტაძრები
ედისის ქუჩა
ედისის ქუჩა — ქუჩა თბილისში, ნაძალადევის რაიონში (ღრმაღელე). დასაწყისი არალეთის ქუჩიდან. წარმოიქმნა XX საუკუნის 40-იან წლებში.
ლიტერატურა
ე
დონერსბერგის რაიონი
დონერსბერგის რაიონი (Donnersbergkreis) — რაიონი გერმანიაში. რაიონის ცენტრი — ქალაქი კირხგაიმბოლანდენი. რაიონი შედის რაინლანდ-პფალცის ფედერალურ მხარეში. იკავებს 645,46 კვ. კმ. ფართობს. მოსახლეობა შეადგენს 78 902 ადამიანს. მოსახლეობის სიმჭიდროვე — 122 ადამიანი/კვ.კმ-ზე. რაიონის ოფიციალური კოდი — 07 3 33.
რესურსები ინტერნეტში
კატეგორია:რაინლანდ-პფალცის რაიონები
პაატა სურგულაძე
პაატა სურგულაძე (დ. 9 აპრილი, 1958, თბილისი) — ქართველი ისტორიკოსი, მეცნიერი, პედაგოგი, ისტორიის აკადემიური დოქტორი.
ბიოგრაფია
1980 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი, 1983 წელს ასპირანტურა.
1983-1984 წლებში იყო სსრკ მეცნიერებათა აკადემიის აღმოსავლეთმცოდნეობის ინსტიტუტის სტაჟიორი, თბილისის სახელმწიფო უნივერსიტეტის საქართველოს ისტორიის კათედრის უმცროსი და უფროსი მეცნიერ-თანამშრომელი. 1987-1992 წლებში თბილისის სახელმწიფო უნივერსიტეტის ისტორიის ფაკულტეტის დეკანის მოადგილე. 1989-1995 წლებში იყო საქართველოს ახალგაზრდა ისტორიკოსთა ასოციაციის პრეზიდენტი. 1990-1991 წლებში საქართველოს პარლამენტის დემოკრატიული აღმშენებლობისა და პოლიტოლოგიის ინსტიტუტის უფროსი მეცნიერ-თანამშრომელი. 1992-1994 წლებში საქართველოს მეცნიერებათა აკადემიის ისტორიისა და ეთნოგრაფიის სამეცნიერო ინსტიტუტის უფროსი მეცნიერ-თანამშრომელი. 1992-1995 წლებში იყო თბილისის სახელმწიფო უნივერსიტეტის საქართველოს ისტორიის კათედრის დოქტორანტი, საქართველოს მოქალაქეთა კავშირის სამდივნოს პოლიტიკური დეპარტამენტის ხელმძღვანელი და სათათბიროსთან არსებული ბალტიისპირეთის, შავი ზღვის ქვეყნებისა და დამოუკიდებელ სახელმწიფოთა თანამეგობრობის კომისიის თავმჯდომარე. 1995-1996 წლებში დამოუკიდებელ სახელმწიფოთა თანამეგობრობის სახელმწიფო ბიუროს სახელმწიფო მრჩეველი. 1996 წლიდან იყო საქართველოს პარლამენტის მუდმივი წარმომადგენელი დამოუკიდებელ სახელმწიფოთა თანამეგობრობის საპარლამენტო ასამბლეაში, გენერალური მდივნის მოადგილე. სამეცნიერო ინტერესების სფეროს წარმოადგენს საქართველოს, სამხრეთ კავკასიის, ირანის, რუსეთის, ახლო აღმოსავლეთის ახალი და თანამედროვე ისტორიის საკითხები. არის 40-მდე სამეცნიერო ნაშრომისა და წიგნის ავტორი და თანაავტორი, მათ შორის: „საქართველოს ისტორია“ (1991, თანაავტორი), „ეროვნული კულტურის კერა“ (1988), „ქართული პარლამენტის სათავეებთან“ (1991), „ირანის ისლამური რესპუბლიკა“ (1990). არის საქართველოს მეცნიერებათა აკადემიის პრემიისა და მედლის (1974) და თბილისის სახელმწიფო უნივერსიტეტის ახალგაზრდა მეცნიერებათა პრემიის (1986) ლაურეატი. პაატა სურგულაძე 40-ზე მეტი სამეცნიერო ნაშრომის ავტორია.
რესურსები ინტერნეტში
კატეგორია:ქართველი ისტორიკოსები კატეგორია:ქართველი პედაგოგები კატეგორია:თბილისის სახელმწიფო უნივერსიტეტის კურსდამთავრებულები
აანა
აანა (სამოური ენა — A'ana) — სამოას ადმინისტრაციული ოლქი. მდებარეობს კუნძულ უპოლუს დასავლეთ ნაწილში, აქვს მცირე ექსკლავი (სოფელი სატუიმალუფილუფი), რომელიც გარშემორტყმულია აიგა-ი-ლე-ტაის ოლქით. ოლქის ფართობია — 193 კმ², მოსახლეობა 21 769 ადამიანი (2011 წელი). ადმინისტრაციული ცენტრი — სოფელი ლეულუმოეგა.
აანას უზენაეს ტიტულს ჰქვია ტუი აანა. ტიტული ენიჭება ფალეონოს ბელადების მიერ (ექვსთა სახლი) ლეულუმოეგაში. აანის ტრადიციული პარლამენტია — ფალე აანა, რომელიც სხდომებს ატარებს ნოფოალიაში ან ლეულუმოეგაში.
ისტორიულად, ტონგელთა შემოჭრამდე, აანას ოლქი იყო სამოაში ერთ-ერთი წამყვანი.
ტონგელთა ოკუპაციის დროს აანამ და ატუამ დაკარგეს საკუთარი გავლენა. მაგრამ ტონგელთა განდევნის შემდეგ მათი გავლენა აღდგა. საბოლოოს აანას პოზიციებმა გავლენა დაკარგეს XIX საუკუნეში.
სქოლიო
კატეგორია:სამოას ოლქები
მირნოე (ტარაკლიის რაიონი)
მირნოე (Mirnoe) — სოფელი მოლდოვაში, ტარაკლიის რაიონში. მდებარეობს ზღვის დონიდან 85 მეტრზე. 2004 წლის მონაცემებით, მოსახლეობა 288 ადამიანს შეადგენდა.
სქოლიო
კატეგორია:ტარაკლიის რაიონის სოფლები
კაიზერსლაუტერნის რაიონი
კაიზერსლაუტერნის რაიონი (Landkreis Kaiserslautern) — რაიონი გერმანიაში. რაიონის ცენტრი — ქალაქი კაიზერსლაუტერნი. რაიონი შედის რაინლანდ-პფალცის ფედერალურ მხარეში. იკავებს 639,85 კვ. კმ. ფართობს. მოსახლეობა შეადგენს 109 281 ადამიანს. მოსახლეობის სიმჭიდროვე — 171 ადამიანი/კვ.კმ-ზე. რაიონის ოფიციალური კოდი — 07 3 35.
რესურსები ინტერნეტში
კატეგორია:რაინლანდ-პფალცის რაიონები
ტერუელი (უილა)
ტერუელი (Teruel) — ქალაქი და მუნიციპალიტეტი კოლუმბიაში, უილის დეპარტამენტში.
2005 წლის მონაცემებით, მოსახლეობა 8.226 ადამიანს შეადგენდა. ფართობი 498.66 კმ²-ია.
რესურსები ინტერნეტში
კატეგორია:უილის დეპარტამენტის მუნიციპალიტეტები და ქალაქები
რელიგიის თავისუფლება ბაჰრეინში
რელიგიური დემოგრაფია
2010 წელს მოქალაქე მოსახლეობის 99.8% იყო მუსლიმი, თუმცა არანაციონალური მოსახლეობის ჩართვის შემთხვევაში მუსლიმების წილი 70.2% -მდე მოდის. მიმდინარე აღწერის მონაცემები არ განასხვავებს ბაჰრეინში არსებულ სხვა რელიგიებს, მაგრამ დაახლოებით 1000-ია  ქრისტიანი მოქალაქე და 40-ზე ნაკლები ებრაელი მოქალაქე.
მუსლიმები მიეკუთვნებიან ისლამური შიიზმისა და სუნიზმის შტოებს. ოფიციალური მონაცემები არ არსებობს, მაგრამ შიიტები ბაჰრეინის მუსლიმი მოსახლეობის 66-70% -ს შეადგენენ. უცხოელები, ძირითადად აზიიდან და არაბული ქვეყნებიდან, მოსახლეობის 54% -ს შეადგენენ 2010 წლის მონაცემებით. მათგან 45% მუსლიმია და 55% არამუსლიმი, მათ შორის ქრისტიანები (პირველ რიგში: კათოლიკე, პროტესტანტი, სირიელი მართლმადიდებელი და მარ თომა სამხრეთ ინდოეთიდან ), ინდუისტები, ბაჰაიზები, ბუდისტები და სიქები.
სამართლებრივი და პოლიტიკის ჩარჩო
კონსტიტუციაში ნათქვამია, რომ ისლამი არის ქვეყნის ოფიციალური რელიგია და ასევე ითვალისწინებს რელიგიის თავისუფლებას. ამასთან, ამ უფლებას ჰქონდა შეზღუდვები. მთავრობა საშუალებას აძლევს რელიგიურ, პოლიტიკურ არასამთავრობო ორგანიზაციებს დარეგისტრირდნენ როგორც პოლიტიკური „საზოგადოებები“, რომლებიც გარკვეულწილად მოქმედებენ პოლიტიკური პარტიების ლეგალური უფლებამოსილების მქონე პარტიების მსგავსად. 2006 წელს ჩატარდა საპარლამენტო და მუნიციპალური არჩევნები და მასში მონაწილეობდა ყველა პოლიტიკური საზოგადოება, მათ შორის ყველაზე დიდი შიიტური პოლიტიკური საზოგადოება, რომელმაც ბოიკოტი გამოთქვა ბოლო საპარლამენტო არჩევნებზე 2002 წელს. უფლებამოსილი ამომრჩევლებიდან 73% მონაწილეობდა არჩევნებში. ყველა რელიგიურმა ჯგუფმა უნდა მიიღოს ლიცენზია იუსტიციისა და ისლამურ საქმეთა სამინისტროდან ( MOJIA ) საქმიანობისთვის. 2006 წლის დეკემბერში იუსტიციის სამინისტრო და ისლამური საქმეთა სამინისტრო გაერთიანდნენ და შექმნეს საერთო სამინისტრო (MOJIA). გარემოებებიდან გამომდინარე, მაგალითად, რელიგიური სკოლის გახსნა, რელიგიურ ჯგუფს შეიძლება დასჭირდეს სოციალური განვითარების, ინფორმაციის ან / და განათლების სამინისტროებისგან თანხმობა. ქრისტიანული კრებები, რომლებიც რეგისტრირებულნი არიან სოციალური განვითარების სამინისტროში, თავისუფლად მოქმედებდნენ და მათ საშუალება მიეცათ შესთავაზონ თავიანთი საშუალებები სხვა ქრისტიანულ კრებებს, რომლებსაც არ ჰქონდათ სალოცავი. მთავრობა კრძალავს ანტი-ისლამურ ნაწერებს. დაშვებულია ოთხი სიქის ტაძარი და რამდენიმე ინდუისტური ტაძარი თავისუფლად ფუნქციონირებისთვის. ინდოეთის პრემიერ მინისტრის ბაჰრეინში ვიზიტის დროს მან გამოაცხადა ღვთაება კრიშნას ტაძრის განახლების პროექტი, რომლის ღირებულება 4,2 მილიონი დოლარი იქნება. ქვეყნის ერთადერთი სინაგოგა არ ფუნქციონირებს თითქმის 60 წელია.
მიუხედავად იმისა, რომ კონსტიტუცია ითვალისწინებს ქალთა პოლიტიკურ უფლებებს, შარიათი მართავს მათ პირად სტატუსს. კონკრეტული უფლებები განსხვავდება ისლამური კანონის შიიტური ან სუნიტური ინტერპრეტაციების შესაბამისად, რომლებიც განისაზღვრება ინდივიდუალური რწმენით, ან სასამართლოების მიერ, სადაც წარმოიშობა სხვადასხვა ხელშეკრულებები, მათ შორის ქორწინება. მიუხედავად იმისა, რომ შიიტებსაც და სუნიტ ქალებსაც აქვთ განქორწინების წამოწყების უფლება, რელიგიურმა სასამართლოებმა შეიძლება უარი უთხრან თხოვნაზე. ისლამის რომელიმე შტოს ქალებს შეიძლება ჰქონდეთ საკუთრება და მოიპოვონ ქონება და შეიძლება წარმოადგინონ თავი ყველა საჯარო და იურიდიულ საკითხში. უშუალო მამრობითი სქესის მემკვიდრის არარსებობის შემთხვევაში, შიიტ ქალს შეუძლია მემკვიდრეობით მიიღოს მთელი ქონება. ამის საპირისპიროდ, პირდაპირი მამრობითი სქესის მემკვიდრის არარსებობის შემთხვევაში, სუნიტი ქალი მემკვიდრეობით იღებს მხოლოდ იმ ნაწილს, რომელსაც შარიათი მართავს. მემკვიდრეობა იყოფა გარდაცვლილის ძმებს, ბიძებს და მამაკაც ბიძაშვილებს შორის. მუსლიმ ქალს შეუძლია კანონიერად იქორწინოს არამუსლიმ მამაკაცზე მხოლოდ იმ შემთხვევაში, თუ ის მიიღებს ისლამს. ასეთ ქორწინებებში ბავშვები ავტომატურად ითვლებიან მუსლიმებად. განქორწინების შემთხვევებში, სასამართლოები ჩვეულებრივ ანიჭებენ შიიტ და სუნიტ ქალებს შვილების მეურვეობას იმ ასაკამდე, როდესაც მეურვეობა დაუბრუნდება მამას ჯაფარისა და მალიკის ისლამური კანონის შესაბამისად. ფსიქიკური ქმედუუნარობის გარდა, ნებისმიერ ვითარებაში, მამა, მეურვეობის გადაწყვეტილების მიუხედავად, ინარჩუნებს უფლებას მიიღოს გარკვეული სამართლებრივი გადაწყვეტილებები შვილებისთვის, მაგალითად, ბავშვის საკუთრებაში არსებული ნებისმიერი ქონების მეურვეობა ბავშვის სრულწლოვან ასაკამდე. არამოქალაქე ქალი ქალი ავტომატურად კარგავს შვილებზე მეურვეობას თუ იგი გაეყრება მათ მოქალაქე მამას. ირანში, ერაყსა და სირიაში შიიტურ სალოცავებსა და წმინდა ადგილებში მომლოცველთა ნებადართულ მოქალაქეების რაოდენობაზე არანაირი შეზღუდვა არ არსებობს. მთავრობა აკვირდება ირანში მოგზაურობას და ყურადღებით იკვლევს მათ, ვინც რელიგიურ სწავლებას ირჩევს იქ. მთავრობა არ ადგენს რელიგიას ან სექტას ეროვნული პირადობის დამადასტურებელ დოკუმენტებზე. ბავშვის დაბადების შემდეგ მშობლებს, რომლებიც ითხოვენ დაბადების მოწმობას, ითხოვენ ბავშვის რელიგიის (არა სექტის) წარდგენას, მაგრამ მთავრობის მიერ გაცემულ დაბადების მოწმობაში არ არის მოცემული ინფორმაცია. კანონი არ კრძალავს ერთი რელიგიიდან მეორეში გადასვლას. შემდეგი არდადეგები ითვლება ეროვნულ დღესასწაულებად: ყურბან-ბაირამი, ეიდ-ფიტრი, ისლამური წინასწარმეტყველის მუჰამედის დაბადება, აშურას დღე და ისლამური ახალი წელი. მრავალი რელიგიური ჯგუფის წარმომადგენელი ლიდერები ეწვივნენ ქვეყანას და შეხვდნენ მთავრობისა და სამოქალაქო სექტორის ლიდერებს. მათ შორის იყო ინდოეთის მარ თომას ეკლესიის მიტროპოლიტი, ეკლესიის უმაღლესი თანამდებობის პირი.
ებრაული თემის სტატუსი
მიუხედავად ყველაფრისა, მცირე ებრაული თემი დაცულია თავდასხმებისგან და ვანდალიზმისგან. მიუხედავად იმისა, რომ გამოჩნდა ანტისიონისტური პოლიტიკური კომენტარები და სარედაქციო მულტფილმები, რომლებიც ჩვეულებრივ უკავშირდება ისრაელ – პალესტინის კონფლიქტს, პოლიტიკური კონტექსტის მიღმა ებრაულ უმცირესობას სრულად პატივს სცემენ და ისინი თავისუფლად მოქმედებენ. ებრაელები ბაჰრეინში რეგულარულად ასრულებენ თავიანთ სარწმუნოებას კერძო ხელისუფლების მხრიდან ჩარევის გარეშე. 2008 წელს ბაჰრეინში ჰუდა ეზრა ერაჰიმ იბრაჰიმ ნონოუ, ებრაელი ქალი დეპუტატი, ელჩად დანიშნა შეერთებულ შტატებში.
გიორგი ქუფარაშვილი
გიორგი ქუფარაშვილი — ქართველი სამხედრო პირი, თადარიგის ვიცე-პოლკოვნიკი, უკრაინის შეიარაღებული ძალების მოხალისე მებრძოლი.
გვატემალის ეროვნული საფეხბურთო ნაკრები
გვატემალის ეროვნული საფეხბურთო ნაკრები (Selección de fútbol de Guatemala) — ეროვნული საფეხბურთო ნაკრები, რომელიც წარმოადგენს გვატემალას საერთაშორისო საფეხბურთო მატჩებში. აკონტროლებს გვატემალის ფეხბურთის ფედერაცია. დაარსდა 1919 წელს, ფიფა-ში გაწევრიანდა 1961 წელს, 1961 წლიდან კონკაკაფის წევრია.
გვატემალის ნაკრებმა სამგზის მიიღო მონაწილეობა ზაფხულის ოლიმპიური თამაშების საფეხბურთო ტურნირებში 1968, 1976 და 1988 წელს. ნაკრებს არც ერთხელ არ აქვს მსოფლიო საფეხბურთო ჩემპიონატში მონაწილეობა მიღებული, მაგრამ ოთხჯერ მიაღწია საკვალიფიკაციო ტურნირის ფინალურ სტადიას.
გიორგი ქუფარაშვილი
საქართველოს შეიარაღებულ ძალებში ირიცხებოდა 1992 წლიდან. მოგვიანებით მსახურობდა კოჯორში მდებარე სპეცდანიშნულების ძალების ბაზაზე. 1999 წლიდან მაიორი ქუფარაშვილი ხელმძღვანელობდა პირველ საერთაშორისო სამშვიდობო მისიას საქართველოს სამხედრო ისტორიაში — ქართულ ქვედანაყოფს „კოსოვოს ძალების“ (KFOR) შემადგენლობაში. მომდევნო წლებში იყო ეროვნული სასწავლო ცენტრ „კრწანისის“ აღმასრულებელი ოფიცერი. მონაწილეობდა რუსეთ-საქართველოს ომში (2008).
გვატემალის ეროვნული საფეხბურთო ნაკრები
გვატემალის ნაკრები გახდა 1967 წლის კონკაკაფის ერების ჩემპიონატის (1991 წლიდან ცნობილი როგორც კონკაკაფის ოქროს თასი) და 2001 წლის ცენტრალური ამერიკის ერების თასის გამარჯვებული. ის ასევე დაეუფლა ვერცხლის მედალს 1983 წლის პანამერიკულ თამაშებში. 2006 წელს, ფიფას რეიტინგში, გვატემალა 50-ე ადგილს იკავებდა, რაც ყველაზე მაღალი მაჩვენებელია ნაკრების არსებობის ისტორიაში.
სქოლიო
კატეგორია:ცენტრალური ამერიკის ეროვნული საფეხბურთო ნაკრებები
გიორგი ქუფარაშვილი
საქართველოს შეიარაღებული ძალებიდან დათხოვნის შემდეგ, 2014 წელს მოხალისედ გაემგზავრა უკრაინაში. მონაწილეობდა ბატალიონ „აზოვის“ ჩამოყალიბებაში და ქალაქ მარიუპოლის დაცვაში. 2016 წლის აპრილში ქუფარაშვილმა დააარსა პოლკოვნიკ ევგენი კონოვალცის სახელობის სერჟანტთა სკოლა და მას 2017 წლის ნოემბრამდე ხელმძღვანელობდა. 2022 წელს რუსეთის უკრაინაში შეჭრის დროს აქტიურად მონაწილეობდა მარიუპოლის დაცვაში. მძიმედ დაიჭრა 2022 წლის მარტის ბოლოს.
სქოლიო
კატეგორია:ქართველი სამხედრო მოღვაწეები კატეგორია:რუსეთის შეჭრა უკრაინაში (2022)
გრემის ნაქალაქარის მეორე ეკლესია
გრემის ნაქალაქარის მეორე ეკლესია — არქიტექტორული ძეგლი მდებარეობს ყვარლის მუნიციპალიტეტის სოფელი გრემის ნაქალაქარის სავაჭრო უბნის ჩრდილოეთ განაპირას, მთის ფერდობზე. თარიღდება XV-XVI საუკუნეებით.
ეკლესია გუმბათოვანია, რომლის შიგნითა ჯვაროვანი გეგმა გარედან კვადრატშია ჩასმული. კედლები ძირითადად სხვადასხვა ზომის ნატეხი ქვის ირეგულარული წყობითაა ნაგები. გუმბათი და გუმბათქვეშა კვადრატი მთლიანად აგურისაა. ეკლესიას შესასვლელი დასავლეთიდან აქვს კარი შეისრული თაღითაა გადახურული. ჯვრის მკლავები საგრძნობლად მცირე სიღრმისაა, მათგან ერთი - აღმოსავლეთისა - აფსიდიანია, დანარჩენები - სწორკუთხა. სამხრეთ და ჩრდილოეთ მკლავების ძირი ეკლესიის იატაკიდან 0.7 მეტრით მაღლაა. საკურთხევლის აფსიდი გვერდის მკლავებზე ოდნავ ღრმაა. ხოლო დასავლეთ მკლავს სიღრმით თითქმის სამჯერ აღემატება. აფსიდის ღერძზე თარაზულად გადახურული განიერი სარკმელია რომლის ორსავე მხარეს თითო სწორკუთხა ნიშაა. ერთი სწორკუთხა ნიშა ჩრდილოეთ მკლავის ჩრდილოეთ კედელშია. მისი ნახევარი კედლის სისქეშია მოქცეული, ხოლო ნახევარი რომელიც ირგვლივ ბრტყელი ქვებითაა შემოსაზღვრული, კედლის სიბრტყის გარეთაა. საკურთხევლის სარკმლის გარდა, თითო სწორკუთხა სარკმელი დანარჩენ მკლავებშიცაა.
საკურთხევლის გვერდებზე გეგმით სწორკუთხა, შეისრულიკამარით გადახურული სამკვეთლო და სადიაკვნეა, რომელთა იატაკი გვერდის მკლავების ძირების დონეზეა. ორივეს შესავლელი დასავლეთიდანაა, შესაბამისი მკლავიდან. ორივე კარი შეისრულთაღოვანია. სათავსები განათებულია აღმოსავლეთ კედელში გაჭრილი თითო სწორკუთხა სარკმლით.
ჯვრის მკლავების გადაკვეთაზე აღმართულია შიგნიდან მრგვალი, ხოლო გარედან რვაწახნაგოვანი გუმბათი. გუმბათქვეშა კვადრატიდან კუმბათის ყელის საფუძვლის წრიულ მოხაზულობაზე გადასვლა განხორციელებულია აფრების მეშვეობით. გუმბათის ყელში ოთხი მაღალი შეისრულთაღოვანი სარკმელია. ჩრდილოეთ-აღმოსავლეთ ნაწილში, სარეკმლებს შორის, მცირე ზომის ხვრელია. შიგნით კედლები შელესილი ყოფილა.
ეკლესია გარედან მასიურია, ქვედა ნაწილი კუბური მასაა, ხოლო ზემოთ, სახურავის დონეზე. გამოყოფილია ფრონტონით დასრულებული ჯვრის მკლავები, რომლებიც იმდენად დაბალია, რომ აღმოსავლეთ და დასავლეთ ფასადებზე მკლავებისა და გვედის ნაწილების სახურავის კალთები თითქმის ერთ სიბრტყეშია მოქცეული.
ეკლესიის დასავლეთ კედელში ჩართული ყოფილა რამდენიმე ხაჩკარი, რომელთაგანაც ერთიღაა შემორჩენილი. ფასადები დასრულებულია ნატეხი ქვით ნაწყობი თაროსებრი ლავგარდნით შნობა გადახურულია კრამიტით.
ეკლესიას გარს ევლებოდა ნატეხი ქვით ნაგები, გეგმით სწორკუთხა მოხაზულობის გალავანი, რომლის კედლებში სამკურნალო დანიშნულების ნიშებია მოწყობილი.
ლიტერატურა
კატეგორია:ყვარლის მუნიციპალიტეტის ტაძრები
ლუკიანე თაბუკაშვილის ქუჩა
ლუკიანე თაბუკაშვილის ქუჩა — ქუჩა საბურთალოს რაიონში (საბურთალო). მდებარეობდა ჟიული შარტავასა და ლევან გოთუას ქუჩებს შორის. წარმოიქმნა XX საუკუნის 30-იან წლებში. ადრე განჯის შესახვევი ერქვა. თბილისის 1934 წელს გეგმაზე დატანილია როგორც განჯის ქუჩა. 1958 წელს დაერქვა ლუკიანე თაბუკაშვილის სახელი. ამჟამად ქუჩა აღარ არსებობს. იგი ჩაიკარგა ახალ განაშენიანებაში.
ლიტერატურა
თაბუკაშვილი თაბუკაშვილი
ალჟირის ტურიზმი
ალჟირი ფართობის მიხედვით აფრიკის უდიდესი და მსოფლიო მასშტაბით მე-10 სახელმწიფოა. ქვეყნის ერთ-ერთი მთავარი ტურისტული ღირსშესანიშნაობა საჰარის უდაბნოა, რომლის ზოგიერთი დიუნიც 180 მეტრზე მაღალია. 1976 წლიდან მოყოლებული ალჟირი მსოფლიო ტურიზმის ორგანიზაციის წევრია. მსოფლიო ეკონომიკური ფორუმის 2014 წლის მოხსენების მიხედვით, აფრიკის ქვეყნებს შორის ალჟირი მეოთხე ადგილზე იმყოფებოდა საერთაშორისო ტურისტთა რაოდენობით: 2013 წელს ქვეყანა 2.7 მილიონმა უცხოელმა ტურისტმა მოინახულა.
საერთაშორისო ტურისტთა დიდი ნაწილი ხმელთაშუა ზღვის სახელმწიფოებიდანაა. ალჟირის ტურიზმის სექტორი ჯერ კიდევ განვითარებადია. ტურიზმის სექტორის განვითარებისთვის ხელისუფლებამ 2025 წლამდე სტრატეგიული გეგმა შეიმუშავა.
სქოლიო
კატეგორია:ალჟირის ტურიზმი ალჟირი
ადოლფ ერმანი
იოჰან პიტერ ადოლფ ერმანი (Johann Peter Adolf Erman; დ. 31 ოქტომბერი, 1854 — გ. 26 ივნისი, 1937) —  გერმანელი ეგვიპტოლოგი და ლექსიკოგრაფი.
ბიოგრაფია
იოჰან პიტერ ადოლფ ერმანი დაიბადა გერმანიაში, ქალაქ ბერლინში. ის იყო გეორგ ადოლფ ერმანისა და მარია ბესეელის ვაჟიშვილი და პაულ ერმანისა და ფიდრიხ ბესეელის შვილიშვილი.
განათლება მან ლაიფციგისა და ბერლინის უნივერსიტეტებში მიიღო. 1883 წელს, იგი გახდა ბერლინის უნივერისიტეტში, ეგვიპტოლოგიის ასოცირებული პროფესორი, ხოლო შემდგ 1892 წელს, კი სრული პროფესორი. 1885 წელს ადოლფ ერმანი დაინიშნა ეგვიპტის დეპარტამენტის სამეფო მუზეუმის დირეექტორად. 1934 წელს, იგი გარიცხეს უნივერსიტეტის ეგვიპტოლოგიის ფაკულტეტიდან, რადგან, ნაცისტური იდეოლოგიის თანახმაად, ნაწილობრივ ებრაელი იყო. 1802 წელს, მისი ოჯახი პროტესტანტად მოინათლა, ამიტომ აღარ იდევნებოდა ნაცისტების მიერ, მაგრამ მათ ყველამ დაკარგეს საკუთარი თანამდებობები.
ერმანს, რთული ამოცანა ჰქონდა ეგვიპტური ენის გრამატიკის აღმოფხვრაში, რის შესწავლასაც მან ოცდაათი წელი მოანდომა.
ადოლფ ერმანის მოსწავლე იყო ჯეიმზ ჰენრი ბრესტედი, ამერიკის პირველი პროფესორი ეგვიპტოლოგიის დარგში და მრავალი ნამუშევრების ავტორი.
1897 წელს, ერმანი გახდა ინიციატორი ბერლინის ეგვიპტური ენის ლექსიკონის შექმნისა. ეგვიპტური ტექსტების საფუძველზე, სხვადასხვა პერიოდში, ერმანის მიერ გამოკვლეული გრამატიკა საფუძვლად დაედო ეგვიპტის ენის განვითარებას, რომელიც ადოლფ ერმანმა არაერთხელ გაავრცელა და თარგმნა სხვადასხვა ენებზე.
1893-1895 წლების განმავლობაში იგი სწავლობდა რუსეთში ეგვიპტოლოგიის ფაკულტეტზე, სადაც მან თარგმნა თავისივე შედგენილი ,,ეგვიპტური გრამატიკა" რუსულ ენაზე.
1937 წელის 26 ივნის იოჰან პიტერ ადოლფ ერმანი ბერლინში გარდაიცვალა.
ლიტერატურა
კატეგორია:გერმანელი ეგვიპტოლოგები კატეგორია:დაბადებული 31 ოქტომბერი კატეგორია:დაბადებული 1854 კატეგორია:გარდაცვლილი 26 ივნისი კატეგორია:გარდაცვლილი 1937
რელიგია კატარში
რელიგია კატარში — მრავალრელიგიური საზოგადოება, როგორც სპარსეთის ყურის ქვეყნების უმეტესობა. ბოლო 30 წლის განმავლობაში არსებული მიგრაციული ტალღების შედეგად მუსლიმები ყატარის მოსახლეობის 67.7% -ს შეადგენენ, ინდუსები 13.8% -ს და ქრისტიანები 13.8% -ს, შემდეგ ბუდისტები 3.1% -ს. საერთო მოსახლეობის 0,7% მისდევს სხვა რელიგიებს, ხოლო 0,9% უკავშირდება რომელიმე რელიგიას. კატარში ასევე ცხოვრობს მრავალი სხვა რელიგიის წარმომადგენელი, ძირითადად შუა აღმოსავლეთიდან და აზიიდან.
კატარში გაიმართა რელიგიებს შორის დიალოგის მრავალი კონფერენცია.
ისლამი
კატარში სახელმწიფო რელიგია არის ისლამი. კატარის მოსახლეობის უმეტესობა ისლამის სუნიტურ მიმართულებას მიეკუთვნება. შიიტები კატარის მუსლიმური მოსახლეობის დაახლოებით 10% -ს შეადგენენ. რელიგიურ პოლიტიკას ადგენს ისლამურ საქმეთა სამინისტრო და ისლამური ინსტრუქციები სავალდებულოა მუსლიმებისათვის სახელმწიფოს მიერ დაფინანსებულ ყველა სკოლაში.
სახელმწიფო მეჩეთი არის მუჰამედ ბინ აბდულ ვაჰაბის მეჩეთი, რომელიც მდებარეობს ლეჯბაილატის სამეზობლოში და შექმნილია კატარის ცნობილი არქიტექტორის იბრაჰიმ ჯაიდას მიერ, რომელიც ემყარება კატარის ტრადიციულ არქიტექტურას.
აბდულა ბინ ზაიდ ალ მაჰმუდის ისლამური კულტურული ცენტრი მდებარეობს დოჰას ალ სოუკის სამეზობლოში, სუუკ ვაკიფის მიმდებარედ. ცენტრი უზრუნველყოფს არაბული ენის გაკვეთილებს დამწყებთათვის და საშუალო დონის მოსაუბრეებისთვის.
უმაღლესი განათლების დონეზე ისლამური სწავლება ისწავლება კატარის უნივერსიტეტში და ჰამად ბინ ხალიფას უნივერსიტეტის ისლამური კვლევების ფაკულტეტზე, სადაც შეთავაზებულია სამაგისტრო კურსები. შეიხა მოზა ბინტ ნასერი, მამა ემირის თანამოაზრე და ამჟამინდელი ემირის დედა, ყველაზე ცნობილი კურსდამთავრებულია.
საგანმანათლებლო ქალაქში ასევე მდებარეობს ისლამური კანონმდებლობისა და ეთიკის ცენტრი [CILE], ორგანიზაცია, რომელიც დაარსდა 2012 წელს და რომელსაც ოქსფორდის უნივერსიტეტის შვეიცარიელი პოლიტიკური ფილოსოფოსი პროფესორი ტარიქ რამადანი ხელმძღვანელობს.
ისლამის როლი სამეცნიერო აღმოჩენაში ასევე იყო კატარის ფონდის ინტერესის სფერო, და ცოტა ხნის წინ, დაარსდა მუსლიმი მეცნიერების საზოგადოება, გამოჩენილი წევრებით. 2010 წელს დაიწყო Bloomsbury Publishing-სა და კატარის ფონდს შორის ერთობლივი თანამშრომლობა, რომელმაც გამოაქვეყნა წიგნი „მეცნიერება ისლამში“.
პოლიტიკური ისლამი არ არის კატარის სისტემის დამახასიათებელი, რადგან არ არსებობს ადგილობრივი მუსლიმური საძმო.
ქრისტიანობა
კატარის ქრისტიანული საზოგადოება წარმოადგენს ევროპის, ჩრდილოეთ და სამხრეთ ამერიკის, აზიის, ახლო აღმოსავლეთისა და აფრიკის ემიგრანტთა მრავალფეროვან ნაზავს. ისინი მთლიანი მოსახლეობის 15,8% -ს შეადგენს (2010 წ.). არც ერთი უცხოელი მისიონერული ჯგუფი არ მუშაობს ღიად ქვეყანაში. 2005 წლის მაისში კატარის მთავრობამ დოჰას გარეუბანში ქონების ნაწილი უბოძა ქვეყანაში ქრისტიანული ეკლესიების წარმომადგენლებს საეკლესიო ნაგებობების მშენებლობისთვის. 2015 წლის კვლევის თანახმად, ქრისტეს 200 მორწმუნე მუსლიმური წარმოშობისაა, თუმცა ყველა მათგანი არ არის მოქალაქე.
ინდუიზმი
ინდუიზმის მიმდევარი ხალხი ძირითადად ნეპალიდან, ინდოეთიდან და სამხრეთ-აღმოსავლეთ აზიიდან მოდის. კატარის მოსახლეობის 13,8% ინდუისტია.
ბუდიზმი
ბუდიზმი წარმოდგენილია კატარის მოსახლეობის 3.1% -ით, ძირითადად, სამხრეთ-აღმოსავლეთ აზიიდან მიგრანტი მუშაკებით.
სქოლიო
* კატეგორია:აზიის ქვეყნები კატეგორია:რელიგიები ქვეყნების მიხედვით
ჯუმანჯი: კეთილი იყოს თქვენი მობრძანება ჯუნგლებში
ჯუმანჯი: კეთილი იყოს თქვენი მობრძანება ჯუნგლებში (ინგლ. Jumanji: Welcome to the Jungle) — 2017 წლის ამერიკული ფანტასტიკური ჟანრის სათავგადასავლო კომედიური ფილმი, რომლის რეჟისორია ჯეიკ კასდანი. ფილმში მთავარ როლებს ასრულებენ: დუეინ ჯონსონი, ჯეკ ბლეკი, კევინ ჰარტი, კარენ გილანი, ნიკ ჯონასი და ბობი კანავალი. ეს არის ჯუმანჯის ფრენჩაიზის მესამე ნაწილი, ზათურა: კოსმოსური თავგადასავალის (2005) შემდეგ. ფილმი ასევე არის ჯუმანჯის (1995) პირდაპირი გაგრძელება, რომელიც დაფუძნებულია კრის ვან ალსბურგის 1981 წლის ამავე სახელწოდების საბავშვო წიგნზე. სიუჟეტში ყურადღება გამახვილებულია თინეიჯერთა ჯგუფზე, ვიდეო-თამაშში წინა ფილმის მოვლენებიდან ოცდაერთი წლის შემდეგ მოხვდნენ. ისინი თამაშში აღმოჩნდნენ, როგორც ავატარები, რომლებიც ცდილობენ შეასრულონ დავალებები სხვა მოთამაშესთან ერთად, რომელიც ვირტუალურ სამყაროში 1996 წლიდან იყო ჩარჩენილი.
მსახიობთა შერჩევა
2016 წლის 15 აპრილს Variety იტყობინებოდა, რომ დუეინ ჯონსონი და კევინ ჰარტი ფილმში მონაწილეობის მისაღებად მოლაპარაკებებს აწარმოებდნენ (თუმცა ორივე მსახიობს სხვა პროექტებიც ჰქონდათ). თვის ბოლოს ჯონსონმა დაადასტურა ეს ინფორმაცია ინსტაგრამის საშუალებით. ივლისში გავრცელდა ინფორმაცია, რომ ნიკ იოონასი შეუერთდა ფილმის მსახიობებს ჯონსონთან, ჰართთან და ჯეკ ბლექთან ერთად. შემდეგ თვეში ჯონსონმა თქვა, რომ ფილმი არ იქნებოდა ახალი შინაარსიდან დაწყებული, არამედ 1995 წლის ფილმი გაგრძელდებოდა. ასევე ცნობილი გახდა, რომ მსახიობებს შორის კარენ გილანი იქნებოდა. 2016 წლის ნოემბერში ბობი კანავალმა დაადასტურა, რომ ფილმში მიიღებდა მონაწილეობას ხოლო 2016 წლის დეკემბერში ტიმ მათესონი შეუერთდა მსახიობებს.
გადაღებები
მინი|283x283პქ|ფილმის რეჟისორი, ჯეიკ კასტანი ძირითადი გადაღებები დაიწყო 2016 წლის 19 სექტემბერს, ჰავაიში, ჰონოლულუში, პირველ რიგში კუულოას რანჩის ნაკრძალში. ფილმის გადაღებები 8 დეკემბერს ატლანტაში, ჯორჯიის შტატში დასრულდა.
მუსიკალური გაფორმება
თავდაპირველად ხელი მოაწერეს ჯეიმზ ნიუტონ ჰოვარდთან, რომელსაც ფილმისთვის მუსიკალური ნაწარმოები უნდა შეექმნა, მოგვიანებით კი ის ჰენრი ჯეკმანმა ჩაანაცვლა, ფილმის გამოსვლის თარიღი კი ექვსი თვით გადაიდო.
ფილმის გამოსვლა
2015 წლის აგვისტოში სონიმ ფილმს გამოსვლის თარიღად 2016 წლის 25 დეკემბერი გამოაცხადა. მას შემდეგ, რაც გადაღებები 2016 წლის სექტემბრამდე არ დაიწყო, გამოშვება გადაიდო 28 ივლისამდე, შემდეგ კი 2017 წლის 20 დეკემბრამდე.
2017 წლის 29 ნოემბერს ცნობილი გახდა, რომ Amazon Prime-ს წევრებს აშშ-ში ფილმის ბილეთებზე ადრეული წვდომა ექნებოდათ. ფილმის ჩვენების უფლება 1 200-მდე თეატრმა შეიძინა და 1.9 მილიონი აშშ დოლარი გამომუშავდა. ფილმის პრემიერა IMAX 2D ფორმატში 2018 წლის 12 იანვარს შედგა.
სქოლიო
კატეგორია:ამერიკული ფილმები კატეგორია:Columbia Pictures-ის ფილმები კატეგორია:IMAX-ის ფილმები კატეგორია:ამერიკული 3D ფილმები კატეგორია:ამერიკული კომედიური ფენტეზი ფილმები კატეგორია:ამერიკული სათავგადასავლო ფენტეზი ფილმები კატეგორია:2017 წლის 3D ფილმები კატეგორია:2017 წლის ფილმები კატეგორია:2010-იანი წლების კომედიური ფენტეზი ფილმები
პრაჩინბურის პროვინცია
პრაჩინბურის პროვინცია (ปราจีนบุรี) — ტაილანდის პროვინცია (ჩანგვათი). მეზობელი პროვინციებია (ჩრდილოეთიდან საათის ისრის მიმართულებით): ნაქონრატჩასიმა, საკეო, ჩაჩენგსაო და ნაქონ-ნაიოკი.
გეოგრაფია
პროვინცია იყოფა ორ ძირითად ნაწილად, პრაჩინბურის მდინარეს დაბალ ხეობად და მაღალი მიწების პლატოდ San Kamphaeng Range-ს მთებთან, რომელსაც სამხრეთით აგრძელებს Dong Phaya Yen-ის მთები. ამ რეგიონში ასევე არის ორი ეროვნული პარკი: Khao Yai და Tab larn.
ადმინისტრაციული დაყოფა
180px|left|პრაჩინბურის პროვინციის რაიონები
პრაჩინბურის პროვინცია დაყოფილია 7 რაიონად (ამფხე), რომლებიც, თავის მხრივ, შედგება 65 ქვეზონისგან (ტამბონ) და 658 სოფლისგან (მუბანი).
დაკარგული ნომრები 4 და 5, ასევე 10-დან 12-მდე რაიონები შედიან საკეოს პროვინციის შემადგენლობაში.
სქოლიო
კატეგორია:ტაილანდის პროვინციები
ტესალია
ტესალია (Tesalia) — ქალაქი და მუნიციპალიტეტი კოლუმბიაში, უილის დეპარტამენტში.
2005 წლის მონაცემებით, მოსახლეობა 14.335 ადამიანს შეადგენდა. ფართობი 373.68 კმ²-ია.
კასტილიის მონარქთა სია
ლიტერატურა
კატეგორია:ესპანეთის ისტორია
დემნა გვასალია
დემნა გვასალია (დ. 25 მარტი, 1981, სოხუმი) — ქართველი მოდის დიზაინერი. სწავლობდა თბილისის სახელმწიფო უნივერსიტეტში და ანტვერპენის სამეფო აკადემიაში, ხელოვნების ფაკულტეტზე. ხელმძღვანელობდა „Maison Martin Margiela“-სა და „Louis Vuitton“-ის გუნდებს. ამჟამად არის ფრანგული მოდის სახლის, „Balenciaga“-ს შემოქმედებითი ხელმძღვანელი.
ბიოგრაფია
დემნა გვასალია დაიბადა 1981 წლის 25 მარტს, ქალაქ სოხუმში, საქართველოში. ბავშვობიდან იყო დაინტერესებული ხატვითა და ტანსაცმლით, მაგრამ ოჯახის მოთხოვნით თბილისის სახელმწიფო უნივერსიტეტის საერთაშორისო ეკონომიკის ფაკულტეტზე ჩაირიცხა. 4 წლის შემდეგ, ეკონომიკის ფაკულტეტზე სტიპენდიანტი კურსდამთავრებული იყო. გადაწყვეტილი ჰქონდა სწავლის გაგრძელება მაგისტრატურაში ეკონომიკის მიმართულებით, მაგრამ მისი ოჯახი საცხოვრებლად გერმანიაში გადავიდა, სადაც გადაწყვიტა ეკონომიკის მაგისტრატურის ნაცვლად, ანტვერპენში ხელოვნების აკადემიაში ჩაბარება.
გვასალია გაემგზავრა ანტვერპენში, რათა ანტვერპენის სამეფო აკადემიაში ხელოვნების ფაკულტეტზე ჩარიცხულიყო. 800 მსურველიდან იგი იმ 70-ში მოხვდა, რომელმაც სამეფო აკადემიაში სწავლა დაიწყო. პირველი კურსის ბოლოს იგი 70 სტუდენტიდან 16 რჩეულში დატოვეს, ხოლო სწავლის დასრულების შემდეგ, ვალტერ ვან ბეირენდონკმა, რომელიც აკადემიის რექტორი და დემნას პროფესორი იყო, მას თავის ბრენდში მამაკაცის ტანსაცმლის დიზაინერობა შესთავაზა. გვასალია ბელგიაში, ბეირენდოკთან წელიწადნახევარი მუშაობდა, ამის შემდეგ კი საკუთარი ნამუშევრები პარიზში გაგზავნა. ამგვარად იგი პარიზში მიიწვიეს, სადაც „Maison Margiela“-ში დაიმკვიდრა ადგილი. მისი ოფიციალური კარიერა მოდის სფეროში მარჯიელაში დაიწყო.
დემნა გვასალიამ პარიზში, მარჯიელას ქალის და მამაკაცის ხაზის წამყვან დიზაინერად სამი წელი იმუშავა. ხელმძღვანელობდა „H&M & Margiela“-ის კოლაბორაციას 2012 წელს. შემდეგ შეთავაზება მიიღო „Louis Vuitton“-ის კრეატიული დირექტორისგან, მარკ ჯეიკობსისგან. მიუხედავად მაღალი ანაზღაურების და კარგი პირობებისა, გვასალიას ლუი ვიტონში მუშაობა არ მოეწონა და თავის მეგობრებთან (Margiela-დან) ერთად, შექმნა საკუთარი ბრენდი, „Vetements“ (ფრანგულად „ტანსაცმელი“).
2015 წლის ოქტომბერში დემნა „Balenciaga“-ს შემოქმედებით დირექტორად დაინიშნა.
ჯილდოები
2016 წელს გამოცემამ „Business of Fashion“-მა დემნა გვასალია წლის პერსონად აღიარა. 2016 წლის „Fashion Awards“-ის დაჯილდოებაზე მან წლის მზა ტანსაცმლის საერთაშორისო დიზაინერის ჯილდო აიღო, ხოლო „Vetements“-ი წლის საერთაშორისო ქალაქური ლუქს კლასის ბრენდი გახდა.
სქოლიო
კატეგორია:დაბადებული 25 მარტი კატეგორია:დაბადებული 1981 კატეგორია:ქართველი დიზაინერები კატეგორია:მოდის დიზაინერები კატეგორია:სოხუმში დაბადებულები კატეგორია:საქართველოს ღირსების მედლით დაჯილდოებულები კატეგორია:თბილისის საპატიო მოქალაქეები (2022)
მუსაიტუ
მუსაიტუ (Musaitu) — სოფელი მოლდოვაში, ტარაკლიის რაიონში. მდებარეობს ზღვის დონიდან 43 მეტრზე. 2004 წლის მონაცემებით, მოსახლეობა 1 081 ადამიანს შეადგენდა.
რესურსები ინტერნეტში
კატეგორია:ტარაკლიის რაიონის სოფლები
კოხემ-ცელის რაიონი
კოხემ-ცელის რაიონი (Landkreis Cochem-Zell) — რაიონი გერმანიაში. რაიონის ცენტრი — ქალაქი კოხემი. რაიონი შედის რაინლანდ-პფალცის ფედერალურ მხარეში. იკავებს 719,42 კვ. კმ. ფართობს. მოსახლეობა შეადგენს 65 720 ადამიანს. მოსახლეობის სიმჭიდროვე — 91 ადამიანი/კვ.კმ-ზე. რაიონის ოფიციალური კოდი — 07 1 35.
რესურსები ინტერნეტში
კატეგორია:რაინლანდ-პფალცის რაიონები
ცეცილია წუწუნავა
ცეცილია რაჟდენის ასული წუწუნავა (დ. 12 (ან 25) მაისი, 1892, ოზურგეთი — გ. 5 სექტემბერი, 1956, თბილისი, საქართველოს სსრ, სსრკ) — ქართველი თეატრისა და კინოს მსახიობი, საქართველოს სახალხო არტისტი.
ბიოგრაფია
თეატრი წუწუნავების ოჯახის გატაცება იყო. ცეცილიაც თავის დაძმასთან ერთად ადრევე მოინუსხა ხელოვნების ამ დარგით, ახალგაზრდები მონაწილეობდნენ სცენისმოყვარეთა სპექტაკლებში. მისი დებიუტი შედგა ბათუმში, სადაც შეასრულა სალიხეს როლი ნინო ნაკაშიძის პიესაში „ვინ არის დამნაშავე?“.
თეატრზე შეყვარებული გოგონა იძულებული შეიქმნა ერთხანს მასწავლებლობა დაეწყო აფხაზეთში, სოფელ ტამიშში, სადაც იმ დროს დაარსდა სკოლა. 1920 წელს იგი თბილისში გადმოდის და რუსთაველის თეატრის დასში ირიცხება 1926 წლამდე,   1926–1928 წლებში თბილისის „წითელ თეატრში“, 1928  კოტე მარჯანიშვილის სახელობის სახელმწიფო აკადემიურ თეატრში, სადაც სიცოცხლის ბოლომდე ემსახურა ქართულ თეატრს. მან განასახიერა: კაროჟნა („დარისპანის გასაჭირი“), მაკა („კაკალ გულში“), დარეჯანი („კაცია ადამიანი?!“), ანა ანდრეევნა („რევიზორი“), მარსელინა („ფიგაროს ქორწინება“), ლირსა („ყვარყვარე თუთაბერი“), და სხვა მრავალი.
20-იანი წლებიდანვე იწყება წუწუნავას შემოქმედებითი მოღვაწეობა ქართულ კინოში, თუმცაღა იგი პირველად მაყურებელმა იხილა უკვე 1916 წელს გადაღებულ პირველ ქართულ მხატვრულ ფილმში „ქრისტინე“, სადაც შექმნა მარინეს დასამახსოვრებელი სახე. ამას მოჰყვა შესანიშნავად შესრულებული როლები სხვა კინოფილმებში: „ვინ არის დამნაშავე“, „გიული“, „ელისო“, „დაგვიანებული სასიძო“, „ქეთო და კოტე“, „ჭრიჭინა“ და სხვები.
ცეცილია წუწუნავა იყო მდიდარი შემოქმედებითი ბუნების მკვეთრად სახასიათო და კომედიური მსახიობი. მისთვის ნიშანდობლივია უშუალობა, ხალხურობა, ეროვნული კოლორიტი. მისი წვლილი ქართულ თეატრალურ ხელოვნებაში აღინიშნა შრომის წითელი დროში ორდენით და მედლებით.
დაკრძალულია მწერალთა და საზოგადო მოღვაწეთა დიდუბის პანთეონში.
ატლანტიკური ლაქებიანი დელფინი
ატლანტიკური ლაქებიანი დელფინი (Stenella frontalis) — ძუძუმწოვარი ცხოველი დელფინისებრთა ოჯახისა. ბინადრობს ჩრდილოეთ ატლანტიკის ოკეანეში. უფროს ინდივიდებს მთელს სხეულზე ძალიან გამორჩეული ლაქებიანი შეფერილობა აქვთ.
ტაქსონომია
ატლანტიკური ლაქებიანი დელფინი პირველად 1828 წელს კუვიემ აღწერა. ინდივიდების ფიზიკურ ფორმებს შორის მნიშვნელოვანი ვარიაციები შეიმჩნევა, რის გამოც სპეციალისტები დიდი ხნის მანძილზე ტაქსონომიურ კლასიფიკაციაში ბოლომდე დარწმუნებულები არ იყვნენ. დღეისთვის მხოლოდ ერთი სახეობაა აღიარებული, თუმცა დიდი, განსაკუთრებით ლაქებიანი დელფინები ფლორიდის მახლობლადაა შემჩნეული, რომელიც შეიძლება ფორმალურად სუბსახეობად შეიძლება იქნეს კლასიფიცირებული.
ბაჰამის კუნძულებზე ატლანტიკურ ლაქებიან დელფინებს ბოთლცხვირა დელფინებთან შეწყვილებისას დააკვირდნენ. რიჩ ლედაკის გამოკვლევის თანახმად, ატლანტიკური ლაქებიანი დელფინი შეიძლება ბოლთლცხვირა დელფინებთან (Tursiops-ის გვარი) უფრო ახლოს იყოს, ვიდრეStenella-ს გვარის სხვა დელფინებთან.
აღწერა
ატლანტიკური დელფინის შეფერილობა ზრდასთან ერთად იცვლება. ახალშობილები თეთრი-ნაცრისფერი შეფერილობის არიან და ერთი ან არცერთი ლაქა აქვთ. 3-4 წლის ასაკიდან მათ ლაქები უჩნდებათ.
დელფინთა სხვა სახეობებთან შედარებით ატლანტიკური ლაქებიანი დელფინი საშუალო ზომისაა. ახალშობილები 89-109 სმ-ის სიგრძის არიან. ზრდასრული მამრები 2.26 მეტრის სიგრძის არიან და 140 კილოგრამს იწონიან, ხოლო მდედრები 2.29 მეტრის სიგრძის არიან და 130 კილოგრამს იწონიან. პანტროპიკულ ლაქებიან დელფინთან შედარებითატლანტიკური ლაქებიანი დელფინი უფრო ძლიერი აღნაგობისაა. ეს სახეობა თავის ჰაბიტატს პანტროპიკულ ლაქებიან დელფინთან და ბოთლცხვირა დელფინებთან იყოფს.
ქცევა
ატლანტიკური ლაქებიანი დელფინები ძალიან სოციაბილური ცხოვეები არიან და 5-15 ინდივიდისგან შემდგარ ჯგუფებად ცხოვრობენ. ხშირად ჯგუფებს ბოთლცხვირა დელფინებთან ერთად ქმნიან. არიან სწრაფი მოცურავეები. შეწყვილებისას ერთი მამრი რამდენიმე მდედრთან წყვილდება. ატლანტიკური ლაქებიანი დელფინის ორსულობის პერიოდი დაახლოებით 11 თვეს გრძელდება. დედები შვილებზე 5 წლის მანძილზე ზრუნავენ, თუმცა დედებს დასვენებაში ჯგუფიც ეხმარება. ქცევის სხვადასხვა ფორმის დროს ატლანტიკური ლაქებიანი დელფინი სხვადასხვა ხმას გამოსცემს: უსტვენს, ბზუის, ყეფს და ყივის.
ატლანტიკური ლაქებიანი დელფინები ჯგუფურად ნადირობენ ღამ-ღამობით. ისინი საკბილოს, უმთავრესად პატარა თევზებს, თაფეხიანებს, როგორიცაა კალმარები და უხერხემლოებს სტრატეგიულად წრეში აქცევენ და ერთდროულად ესხმიან თავს. 60 მეტრის სიღმეზე ჩაყვინთვა შეუძლიათ და წყლის ქვეშ 10 წუთის განმავლობაში შეუძლიათ ყოფნა.
პოპულაცია და გავრცელება
ატლანტიკური ლაქებიანი დელფინი ატლანტის ოკეანის ზომიერი და ტროპიკული სარტყლების წყლებში ბინადრობს. ყველაზე ხშირად გოლფსტრიმის დასავლეთ ნაწილში, ფლორიდასა და ბერმუდის კუნძულებს შორის აკვირდებიან. ბაჰამის კუნძულებზე ტურისტებისთვის დელფინებთან ერთად ცურვაა შესაძლებელი. ატლანტიკური ლაქებიანი დელფინი ბინადრობს მექსიკის ყურეშიც. უფრო იშვიათად აღნიშნული სახეობა აღმოსავლეთით აზორისა და კანარისკუნძულებთანაც შეუმჩნევიათ. ყველაზე ჩრდილოეთით ატლანტიკური ლაქებიანი დელფინები კეიპ კოდთან შეამჩნიეს. ამ სახეობის გავრცელების სამხრეთი საზღვრები რიუ-გრანდი-დუ-სული-დან აფრიკის დასავლეთ სანაპირომდე სივრცეა, თუმცა ამ წყლებში მათი გავრცელების მასჭტაბები ნაკლებადაა შესწავლილი.
დღეისთვის ბაჰამის კუნძულებზე 200 ატლანტიკური ლაქებიანი დელფინია. სხვა დელფინებთან მსგავსი გარეგნობის გამო ამ სახეობის ზუსტი პოპულაციის გარკვევა რთულია. კველლვების თანახმად, მსოფლიო მასშტაბით ატლანტიკური ლაქებიანი დელფინის მიახლოებითი რაოდენობა 100 000-ია.
სქოლიო
კატეგორია:ოკეანის დელფინები კატეგორია:1829 წელს აღწერილი ძუძუმწოვრები
შარლოტ ავგუსტა უელსელი
შარლოტ ავგუსტა უელსელი (Charlotte Augusta; დ. 7 აგვისტო, 1796, ლონდონი — გ. 6 ნოემბერი, 1817, სურეი) — გაერთიანებული სამეფოს პრინცესა და ტახტის მეორე მემკვიდრე (მამის, ჯორჯ IV-ის შემდეგ).
ბიოგრაფია
შარლოტი იყო გაერთიანებული სამეფოს მეფე ჯორჯ IV-ის და კაროლინა ბრაუნშვაიგელის ერთადერთი ქალიშვილი. დაბადებიდან მალევე მშობლების დაშორების შემდეგ ის დააცილეს დედას. 1811 წლიდან, როცა მისი პაპა, ჯორჯ III ფსიქიკურად დაავადდა, ხოლო მამამისი რეგენტი პრინცი გახდა, 15 წლის შარლოტი ფაქტობრივად აირჩიეს ტახტის პირველი მემკვიდრედ. პრინცესას უთანხმოება ჰქონდა მამასთან და მხარს უჭერდა ვიგების პარტიას. შარლოტის მომავალ მეფობაზე იმედებს ამყარებდა ნაპოლეონ I, რომელიც პრინცესას სიკვდილამდე იმედოვნებდა, რომ ის მას მიიწვევდა წმინდა ელენეს კუნძულიდან.
1813 წელს შარლოტს უპირებდნენ ვილემ II-ზე დაქორწინებას, მაგრამ ერთი წლის შემდეგ მან ჩაშალა ნიშნობა. 1816 წლის 2 მაისს შარლოტი ცოლად გაჰყვა ბელგიის პრინც ლეოპოლდ საქსენ-კობურგს, რომელიც შემდგომში მეფე გახდა. ქორწინებისას პრინცმა გამოაცხადა, რომ მისი სიძე მიიღებდა კენდალის ჰერცოგის ტიტულს, თუმცა ვერ მოასწრო ამ წოდების გაფორმება. 1817 წლის 6 ნოემბერს შარლოტ ავგუსტა უელსელი გარდაიცვალა მამისა და პაპის სიცოცხლეშივე, მშობიარობიდან მეორე დღეს (მისი ვაჟი მკვდარი დაიბადა).
პრინცესა შარლოტი დაკრძალულია სამეფო სამარხში, წმინდა გიორგის სახელობის უინძორის ციხე-სიმაგრეში.
ჯორჯ III-ის ერთადერთი შვილიშვილის, შარლოტის სიკვდილმა დინასტიის არსებობა საფრთხის წინაშე დააყენა. 1817–1819 წლებში ჯორჯ III-ის რამდენიმე ვაჟი (შარლოტის ბიძები) დასახელდა კანონიერ მემკვიდრედ, რათა გვარი გაგრძელებულიყო. ერთ-ერთი ასეთი ქორწინებისას დაიბადა ვიქტორია, რომელიც 1837 წელს გაერთიანებული სამეფოს დედოფალი გახდა.
ლიტერატურა
კატეგორია:დაბადებული 7 აგვისტო კატეგორია:დაბადებული 1796 კატეგორია:გარდაცვლილი 6 ნოემბერი კატეგორია:გარდაცვლილი 1817 კატეგორია:ბრიტანეთის პრინცესები კატეგორია:მშობიარობის დროს გარდაცვლილები კატეგორია:ჰანოვერის დინასტია
Eye in the Sky (ალბომი)
მიმოხილვა
ალბომში შეტანილი სიმღერები სხვადასხვა სტილის არის, ფანკიდან რთულ ორკესტრირებამდე. ალბომის ადრეულ გამოცემებს ახლავს Hipgnosis-ის მიერ შექმნილი გარეკანი, ოქროსფერი საღებავით ამოტვიფრული თვალით. Eye in the Sky სხვადასხვა წყაროს მიერ სახელდება, როგორც ჯგუფის ყველაზე გაყიდვადი ალბომი (I Robot-თან და The Turn of a Friendly Card-თან ერთად).
ალბომის ჩაწერაში მონაწილეობდნენ ვოკალისტები ერიკ ვულფსონი, დევიდ პეტონი, კრის რეინბოუ, ლენი ზაკატეკი, ელმერ გონტრი და კოლინ ბლანსტოუნი.
Eye in the Sky-ში შეტანილია ჯგუფის ყველაზე ცნობილი ჰიტი, სასათაურო სიმღერა ერიკ ვულფსონის წამყვანი ვოკალით. ალბომი დიდი წარმატებით სარგებლობდა და რამდენიმე ქვეყნის საუკეთესო ათეულებში მოხვედრილა (აგრეთვე #1 პოზიციებზე).
თავად ალბომი არის პირველი Project-ის სამი ჩანაწერიდან, შექმნილი ანალოგურ ტექნიკაზე და გადატანილი ციფრულ მასტერ-ფირზე.
სქოლიო
კატეგორია:The Alan Parsons Project-ის ალბომები კატეგორია:კონცეპტუალური ალბომები კატეგორია:1982 წლის ალბომები კატეგორია:ალბომები Hipgnosis-ის გარეკანის დიზაინით კატეგორია:ალბომები ალან პარსონსის პროდიუსერობით კატეგორია:Arista Records-ის ალბომები
ბელგიის ვაჟ წყალბურთელთა ეროვნული ნაკრები
ბელგიის ვაჟ წყალბურთელთა ეროვნული ნაკრები — ნაკრები, რომელიც წარმოადგენს ბელგიას წყალბურთელთა შეჯიბრებებში.
რესურსები ინტერნეტში
კატეგორია:ბელგიის ეროვნული სპორტული ნაკრებები
მარტა არხერიჩი
მარია მარტა არხერიჩი (María Martha Argerich; დ. 5 ივნისი, 1941, ბუენოს-აირესი, არგენტინა) — კლასიკური მუსიკის პიანისტი. აღიარებულია ყველა დროის ერთ-ერთ საუკეთესო პიანისტად.